‘K-woord-kaptein’ ontken skuldArgieffoto ŉ Polisiekaptein wat daarvan beskuldig word dat hy swart polisiebeamptes mishandel deur die K-woord te gebruik het Woensdag in die Pretoria-landdroshof onskuldig gepleit op ŉ aanklag van crimen injuria. Kapt. James Henrico, verbonde aan die Pretoria-Sentraal-polisiestasie, word daarvan beskuldig dat hy van so ver terug as 2016 rasgelaaide opmerkings teenoor sy kollegas maak en hulle verbaal teister. Die verhoor sal na verwagting oor twee dae plaasvind. Henrico sal glo ses getuies na die getuiebank roep, terwyl die staat aangedui het dat hulle vier getuies sal roep. Die saak duur vandag voort.